als_Latn dik_Latn sag_Latn
Aleati i Bashës, Agron Duka ka treguar arsyet se përse qytetarët duhet ta votojnë atë.
Gjatë një takimi elektoral në Shijak, kreu i PAA është shprehur ai ka të drejtë t’u kërkojë votën qytetarëve sepse kur ka qenë ministër i bujqësisë ka pritur dhe përcjellë njerëzit si dhe “u ka mbaruar punë”.
Ai thotë se u kërkon votën edhe të majtëve, pasi shprehet se shkon mjaft mirë me to.
“Unë natyrisht dua t’i them dy fjalë për rrugëtimin tim politik. Kam të drejtë t’i kërkoj votën demokratëve sepse kam qënë ministër bujqësie 2001 – 2005 dhe i kam pritur dhe përcjellë, por edhe u kam mbaruar punë. Kam të drejtë gjithashtu t’i kërkoj votën edhe të majtëve sepse edhe me ata kam pasur marrëdhënie shumë të mira. Pra të kërkoj votën e qytetarëve të Shijakut jo pa arsye, por sepse, në 2013 të paktën për zonat rurale u premtua shumë nga rilindja, u premtua naftë pa akcizë, pa taksë qarkullimi dhe vazhdon akoma të kemi taksë qarkullimi. Ndërkohë program i bujqësisë së Partisë Demokratike premton 100 milion euro subvencione direkte, por direkte për fermerin, për ata që punojnë në bujqësi”, tha Duka./CityNews
als_Latn als_Latn als_Latn als_Latn